Sklep Splošnega sodišča z dne 6. avgusta 2024 – Hypo-Bank Burgenland/EOR
(Zadeva T-386/23)1
(„Ekonomska in monetarna unija – Bančna unija – Enotni mehanizem za reševanje kreditnih institucij in določenih investicijskih podjetij (EMR) – Enotni sklad za reševanje (ESR) – Sklep EOR o izračunu predhodnih prispevkov za prispevno obdobje 2023 – Člen 70(2) Uredbe (EU) št. 806/2014 – Očitno utemeljena tožba – Časovna omejitev učinkov sklepa“)
Jezik postopka: nemščina
Stranke
Tožeča stranka: Hypo-Bank Burgenland AG (Eisenstadt, Avstrija) (zastopniki: G. Eisenberger, A. Brenneis in J. Holzmann, odvetniki)
Tožena stranka: Enotni odbor za reševanje (zastopniki: J. Kerlin, C. Flynn in D. Ceran, agenti, skupaj z B. Meyringom in T. Klupschem, odvetnikoma)
Intervenienta v podporo tožene stranke: Evropski parlament (zastopnika: J. Etienne in G. Bartram, agenta), Svet Evropske unije (zastopniki: J. Haunold, A. Westerhof Löfflerová in J. Bauerschmidt, agenti)
Predmet
Tožeča stranka s tožbo na podlagi člena 263 PDEU zahteva razglasitev ničnosti sklepa SRB/ES/2023/23 Enotnega odbora za reševanje (EOR) z dne 2. maja 2023 o izračunu predhodnih prispevkov v enotni sklad za reševanje (ESR) za leto 2023, v delu, v katerem se nanaša nanjo.
Izrek
Sklep SRB/ES/2023/23 Enotnega odbora za reševanje (EOR) z dne 2. maja 2023 o izračunu predhodnih prispevkov v enotni sklad za reševanje (ESR) za leto 2023 se razglasi za ničen v delu, v katerem se nanaša na Hypo-Bank Burgenland AG.
Učinki sklepa SRB/ES/2023/23 se v delu, ki se nanaša na Hypo-Bank Burgenland ohranijo, dokler EOR ne sprejme potrebnih ukrepov za izvršitev tega sklepa, in to v razumnem roku, ki ne sme presegati šestih mesecev od dneva, ko ta sklep postane pravnomočen.
EOR poleg svojih stroškov nosi stroške, ki so nastali Hypo-Bank Burgenland.
Evropski parlament in Svet Evropske unije nosita svoje stroške.
____________
1     UL C 314, 4.9.2023.